als_Latn dik_Latn lim_Latn
Një fund i kampionatit sa i lumtur aq edhe i hidhur për Diego Costan.
Një fund i kampionatit sa i lumtur aq edhe i hidhur për Diego Costan. Sulmuesi i kombëtares spanjolle, i cili luajti vetëm disa minuta në sfidën e fundit të La Ligas me Barcelonës, që i dha titullin kampion Atleticos, përvcse finalen e Champions League mund të humasë edhe Botërorin. Edhe pse federata spanjolle e futbollit do ta thotë fjalën e fundit vetëm pas ekzaminimeve të mëtejshme mjekësore, premisat nuk janë aspak pozitive. Nëse rezonanca magnetike do të konfirmojë këputjen e bicepsit femoral, Del Bosque nuk do ta ketë nën urdhrat e tij në eventin madhor të futbollit që do të zhvillohet në Brazil.
Costa e dëmtoi fillimit bicepsin femoral në cerekfinalet e Championsit ndaj Barcelonës, ndërsa në takimin e fundit të kampionatit në “Kamp Cou” u detyrua të linte fushën pas problemeve në të njëjtin vend. Pasi mjekët e Atleticos konfirmuan mungesën e tij në finalen e Championsit, Del Bosque kërkoi të dinte me siguri nëse vihej në dyshim edhe pjesëmarrja në Botëror pasi tekniku spanjoll nuk dëshiron të ketë asnjë futbollist të dëmtuar në prag të sfidës së parë me Holandën më 13 Korrik.
als_Latn als_Latn als_Latn